CELEX: 32019R1870
Language: fi
Date: 2019-11-07 00:00:00
Title: Komission asetus (EU) 2019/1870, annettu 7 päivänä marraskuuta 2019, asetuksen (EY) N:o 1881/2006 muuttamisesta ja oikaisemisesta siltä osin kuin on kyse erukahapon ja syaanivetyhapon enimmäismääristä tietyissä elintarvikkeissa (ETA:n kannalta merkityksellinen teksti)

8.11.2019   
               
               
                  FI
               
               
                  Euroopan unionin virallinen lehti
               
               
                  L 289/37
               
            
         KOMISSION ASETUS (EU) 2019/1870,
         annettu 7 päivänä marraskuuta 2019,
         asetuksen (EY) N:o 1881/2006 muuttamisesta ja oikaisemisesta siltä osin kuin on kyse erukahapon ja syaanivetyhapon enimmäismääristä tietyissä elintarvikkeissa
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon elintarvikkeissa olevia vieraita aineita koskevista yhteisön menettelyistä 8 päivänä helmikuuta 1993 annetun neuvoston asetuksen (ETY) N:o 315/93 (1) ja erityisesti sen 2 artiklan 3 kohdan,
         sekä katsoo seuraavaa:
         
                     (1)
                  
                  
                     Komission asetuksessa (EY) N:o 1881/2006 (2) vahvistetaan tiettyjen elintarvikkeissa olevien vierasaineiden enimmäismäärät, muun muassa tietyissä elintarvikkeissa olevan erukahapon osalta.
                  
               
                     (2)
                  
                  
                     Euroopan elintarviketurvallisuusviranomaisen (EFSA) alainen elintarvikeketjun vierasaineita käsittelevä tiedelautakunta (CONTAM) antoi 21 päivänä syyskuuta 2016 tieteellisen lausunnon (3) erukahaposta rehuissa ja elintarvikkeissa. EFSA vahvisti erukahapon siedettäväksi päiväsaanniksi (TDI-arvo) 7 milligrammaa painokiloa kohti päivässä. Korkeimmat ravinnon kautta tapahtuvan altistumisen tasot havaittiin imeväisillä ja muilla lapsilla, joiden altistumistasot ylittivät TDI-arvon. Tämä saattaa viitata siihen, että erukahappo on riski sitä runsaasti saaville lapsille ja nuorille.
                  
               
                     (3)
                  
                  
                     Tiedot erukahapon esiintymisestä kasviöljyissä ja -rasvoissa osoittavat, että useimpien kasviöljyjen ja -rasvojen osalta voidaan saavuttaa alhaisempi taso hyviä käytäntöjä noudattamalla, esimerkiksi käyttämällä lajikkeita, joiden erukahappopitoisuus on alhainen. Tämän vuoksi on aiheellista alentaa kasviöljyjen, lukuun ottamatta ruistankioöljyä (camelina), sinappiöljyä ja purasruohoöljyä, osalta enimmäismäärä tasolle, joka on vahvistettu Codex Alimentarius -elintarvikestandardikokoelmassa (4) niukasti erukahappoa sisältävälle rapsiöljylle.
                  
               
                     (4)
                  
                  
                     Ruistankioöljyn, sinappiöljyn ja purasruohoöljyn osalta on osoitettu, että alhaisempia tasoja ei voida saavuttaa hyviä käytäntöjä noudattamalla, sillä näistä lajeista ei ole lajikkeita, joista uutettujen kasviöljyjen sisältämän erukahapon määrä olisi muille kasviöljyille ehdotettua enimmäismäärää pienempi. Tämän vuoksi ja ottaen huomioon, että näillä öljyillä on muita kasviöljyjä vähemmän merkitystä ihmisten altistumisen kannalta, ruistankioöljyn, sinappiöljyn ja purasruohoöljyn sisältämän erukahapon enimmäismäärän olisi pysyttävä samana. Jotta vältetään pienten ja mikroyritysten lakkauttaminen tietyissä jäsenvaltioissa, on lisäksi aiheellista jättää paikallisesti pieninä määrinä tuotettu ja kulutettu sinappiöljy enimmäismäärän soveltamisalan ulkopuolelle toimivaltaisen viranomaisen suostumuksella.
                  
               
                     (5)
                  
                  
                     Kun otetaan huomioon, että kasviöljyjä ja -rasvoja koskevaa enimmäismäärää sovelletaan myös elintarvikkeiden ainesosina käytettäviin kasviöljyihin, ei ole tarpeen vahvistaa erukahapon enimmäismäärää sellaisissa elintarvikkeissa, jotka sisältävät lisättyjä kasviöljyjä ja -rasvoja.
                  
               
                     (6)
                  
                  
                     Kun otetaan huomioon erukahapon suuri pitoisuus sinapissa, riski altistua erukahapolle sinapin kulutuksen kautta on merkittävä. Tämän vuoksi on aiheellista vahvistaa sinapin sisältämän erukahapon enimmäismäärä.
                  
               
                     (7)
                  
                  
                     Äidinmaidonkorvikkeiden ja vieroitusvalmisteiden sisältämän erukahapon enimmäismäärä on jo vahvistettu komission delegoidussa asetuksessa (EU) 2016/127 (5). Komission asetuksessa (EY) N:o 1881/2006 vahvistettu äidinmaidonkorvikkeiden ja vieroitusvalmisteiden sisältämän erukahapon enimmäismäärä olisi selvyyden vuoksi poistettava.
                  
               
                     (8)
                  
                  
                     Komission asetuksessa (EU) 2017/1237 (6) ei ole vahvistettu syaanivetyhapon enimmäismäärän mittayksikköä. Sen vuoksi on aiheellista oikaista tämä virhe oikeusvarmuuden takaamiseksi.
                  
               
                     (9)
                  
                  
                     Sen vuoksi asetusta (EY) N:o 1881/2006 olisi muutettava.
                  
               
                     (10)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EY) N:o 1881/2006 liite tämän asetuksen liitteen I mukaisesti.
         
         
            2 artikla
            Oikaistaan asetuksen (EY) N:o 1881/2006 liite tämän asetuksen liitteen II mukaisesti.
         
         
            3 artikla
            Tämän asetuksen liitteessä lueteltuja elintarvikkeita, jotka on laillisesti saatettu markkinoille ennen tämän asetuksen voimaantuloa, voidaan pitää markkinoilla niiden vähimmäissäilyvyysajan päättymiseen tai viimeiseen käyttöpäivään saakka.
         
         
            4 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 7 päivänä marraskuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EYVL L 37, 13.2.1993, s. 1.
         
            (2)  Komission asetus (EY) N:o 1881/2006, annettu 19 päivänä joulukuuta 2006, tiettyjen elintarvikkeissa olevien vierasaineiden enimmäismäärien vahvistamisesta (EUVL L 364, 20.12.2006, s. 5).
         
            (3)  EFSA Journal 2016; 14(11):4593.
         
            (4)  Standardi nimetyille kasviöljyille (CODEX STAN 210–1999), Codex Alimentarius.
         
            (5)  Komission delegoitu asetus (EU) 2016/127, annettu 25 päivänä syyskuuta 2015, Euroopan parlamentin ja neuvoston asetuksen (EU) N:o 609/2013 täydentämisestä äidinmaidonkorvikkeiden ja vieroitusvalmisteiden koostumusta ja niistä annettavia tietoja koskevien erityisvaatimusten sekä imeväisten ja pikkulasten ravitsemisesta annettavia tietoja koskevien vaatimusten osalta (EUVL L 25, 2.2.2016, s. 1).
         
            (6)  Komission asetus (EU) 2017/1237, annettu 7 päivänä heinäkuuta 2017, asetuksen (EY) N:o 1881/2006 muuttamisesta siltä osin kuin on kyse syaanivetyhapon enimmäismäärästä loppukuluttajia varten markkinoille saatetuissa jalostamattomissa kokonaisissa, jauhetuissa, murskatuissa, halkaistuissa tai pilkotuissa aprikoosin siemenissä (EUVL L 177, 8.7.2017, s. 36).
      
      
         
            LIITE I
            Korvataan asetuksen (EY) N:o 1881/2006 liitteessä olevan 8 jakson 8.1 kohta seuraavasti:
            
                        Elintarvikkeet(1)
                        
                     
                     
                        Enimmäismäärät (g/kg)
                     
                  
                        ”8.1
                     
                     
                        
                           Erukahappo, mukaan luettuna rasvaan sitoutunut erukahappo
                        
                     
                     
                         
                     
                  
                        8.1.1
                     
                     
                        Kasviöljyt ja -rasvat, jotka on saatettu markkinoille loppukuluttajaa varten tai elintarvikkeiden ainesosaksi, lukuun ottamatta ruistankioöljyä (camelina), sinappiöljyä ja purasruohoöljyä
                     
                     
                        20,0
                     
                  
                        8.1.2.
                     
                     
                        Ruistankioöljy (camelina), sinappiöljy (1) ja purasruohoöljy
                     
                     
                        50,0
                     
                  
                        8.1.3.
                     
                     
                        Sinappi (mauste)
                     
                     
                        35,0
                     
                  
               (1)  Toimivaltaisen viranomaisen suostumuksella enimmäismäärää ei sovelleta paikallisesti tuotettuun ja kulutettuun sinappiöljyyn.”
         
      
      
         
            LIITE II
            Korvataan asetuksen (EY) N:o 1881/2006 liitteessä olevan 8 jakson 8.3 kohta seuraavasti:
            
                        Elintarvikkeet(1)
                     
                     
                        Enimmäismäärät (mg/kg)
                     
                  
                        ”8.3
                     
                     
                        
                           Syaanivetyhappo, mukaan luettuna syanogeenisiin glykosideihin sitoutunut syaanivetyhappo
                        
                     
                     
                         
                     
                  
                        8.3.1
                     
                     
                        Loppukuluttajaa varten markkinoille saatetut jalostamattomat kokonaiset, jauhetut, murskatut, halkaistut tai pilkotut aprikoosin siemenet (1)
                            (2)
                        
                     
                     
                        20,0
                     
                  
               (1)  ’Jalostamattomat tuotteet’ sellaisina kuin ne määritellään elintarvikehygieniasta 29 päivänä huhtikuuta 2004 annetussa Euroopan parlamentin ja neuvoston asetuksessa (EY) N:o 852/2004 (EUVL L 139, 30.4.2004, s. 1).
            
               (2)  ’Markkinoille saattaminen’ ja ’lopullinen kuluttaja’ sellaisina kuin ne määritellään elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetussa Euroopan parlamentin ja neuvoston asetuksessa (EY) N:o 178/2002 (EYVL L 31, 1.2.2002, s. 1).”